Kabelo ya rona e ne e le kwa toropong e e kwa thoko ya moepo wa kopore kwa go neng go se na Basupi gone. Re ne ra goroga koo ka bese maitseboa mangwe. Re ne ra robala kwa hoteleng ya bogologolo mo bosigong jwa ntlha. Mo letsatsing le le latelang, fa re rera ka ntlo le ntlo, re ne ra botsa beng ba matlo gore a ga ba itse kwa go nang le phaposi e e hirisiwang gone. Fa letsatsi le tloga le wela, motho mongwe o ne a umaka gore ntlo ya moruti e e gaufi le kereke ya Presbyterian, e ne e se na ope mme a re gongwe re ka bua le motiakone. O ne a le botsalano mme a re letla go nna mo ntlong eo. Go ne go lebega go gakgamatsa tota go tswa kwa ntlong ya moruti letsatsi le letsatsi re ya bodireding.